Sag om, hvorvidt mor alene fortsat kan bibeholde forældremyndigheden samt spørgsmålet om, hvordan eventuelt samvær af børnene skal fordeles
Ret: Retten i Aalborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I AALBORG
DOM

afsagt den 2. december 2021

Sagen er behandlet for lukkede døre

Sag BS-23215/2021-ALB

Far
(advokat Anja Brøndtved)

mod

Mor
(beskikket advokat Peter Ølholm)

Denne afgørelse er truffet af Dommer.

Sagens baggrund og parternes påstande

Familieretten har modtaget sagen den 17. juni 2021.

Far har nedlagt følgende påstande:

”…
Ad forældremyndighed og bopæl

Principal påstand:

Forældremyndighed over Barn 1, født Dato 1 2010, Barn 2, født Dato 2 2012,



/

2

og Barn 3, født Dato 3 2014 ophæves og tilken-des Far.

Subsidiær påstand:
Forældremyndigheden over Barn 1, født Dato 1 2010, Barn 2, født Dato 2 2012,
og Barn 3, født Dato 3 2014 skal være fælles.

Bopælen over Barn 1, Barn 2 og Barn 3 skal fremadrettet være hos Far.

Afgørelsen om forældremyndigheden og/eller bopæl skal kunne fuldbyrdes straks,
også selvom dommen ankes inden for fuldbyrdelsesfristen, jf. Rpl § 480.

Der nedlægges følgende samværspåstande, uanset hvem af forældrene, der får
forældremyndighed og bopæl over børnene:

Principal samværspåstand

Barn 1, Barn 2 og Barn 3 er hos sine forældre i en 7/7 ordning. Børnene er
herefter hos mor fra fredag i lige uger med afhentning i skole/DUS til fredag i
ulige uger med aflevering i skole/DUS. Børnene er hos far fra fredag i ulige uger
med afhentning i skole/DUS til fredag i lige uger med aflevering i institution.
Hvis samværet starter eller slutter på en fridag, og der i øvrigt er tvivl sker skif-tet
kl. 16.00 den pågældende dag.

Feriesamvær uanset hvilket samværsordning, der fastsættes:

Vinterferie:
I lige år fra fredag før ferien med afhentning i skole/DUS til mandag 10 dage se-
nere med aflevering i skole/DUS.

Påskeferie
I ulige år fra fredag (før palmesøndag) med afhentning i skole/DUS til tirsdag
morgen efter 2. påskedag 11 dage senere med aflevering i skole/DUS.

Sommerferie
3 ugers sommerferie i skolernes sommerferie, heraf 2 sammenhængende uger.

De to uger sammenhængende ferie begynder fredag morgen med afhentning i
skole/DUS og slutter mandag 16 dage senere med aflevering i skole/DUS.

Den ene uges ferie begynder fredag morgen med afhentning i skole/DUS og
slutter fredag 7 dage senere med aflevering i skole/DUS.



/

3

I forhold til feriens placering er Mor førstevælger i ulige år og meddeler senest
den 1. januar placeringen af sin ferie. Det samme gælder for Far i lige år. Hvis
ikke fristen overholdes, overgår retten til at vælge først til den af forældrene, der
ikke er førstevælger, som så vælger placeringen af sin ferie inden 15. januar.

Efterårsferie:
I ulige år fra fredag før ferien med afhentning i skole/DUS til mandag 10 dage
senere efter ferien med aflevering i skole/DUS.

Juleferie:
Ulige år fra sidste åbningsdag i skole/institution inden skolernes juleferie med
afhentning i skole/institution/DUS til den 28. december med aflevering i
skole/DUS.

Lige år fra den 28. december med afhentning i skole/DUS til den 2. januar eller
første hverdag efter Nytår med aflevering i skole/DUS.

Afhentning/aflevering hvis børnene er syge eller ikke er i skole/DUS
Hvis skole/DUS er lukket eller børnene er syge på udvekslingsdagen, så er ud-
vekslingen kl. 16 hos den forælder, børnene er hos.
Den forælder, som har forældremyndigheden, skal enten oplyse om lukkedage
eller give adgang til Aula eller tilsvarende, således at begge forældre har ad-gang
til oplysninger om lukke-dage m.v.

Bortfald af samværet:

Weekend- og hverdagssamvær bortfalder helt, hvis samværet helt eller bare
delvist ligger i bopælsforælderens ferier med børnene, hvis ferien ligger i skole-
ferierne. Ved skoleferier forstås vinter-, påske-, sommer-, efterårs- og juleferien.
En skoleferie starter ved slutningen af sidste skoledag før ferien og slutter den
første skoledag efter ferien. Løse helligdage betragtes ikke som skoleferie.

Erstatningssamvær:
Der er automatisk erstatningssamvær, hvis det løbende samvær ikke gennemfø-
res, medmindre den manglende gennemførelse af samværet skyldes den
samværsberettigedes forhold. Erstatningssamværet er i den efterfølgende uge i det
omfang og på det tidspunkt og de vilkår, som er aftalt eller fastsat. Erstat-
ningssamværet forudsætter, at samværsforælderen i umiddelbar tilknytning til
aflysningen meddeler bopælsforælderen, at der ønskes erstatningssamvær.

Transport:



/

4

Forældrene tilrettelægger selv transporten af børnene uden inddragelse af Fa-
milieretshuset, og forældrene aftaler sammen den transportordning, som de mener,
er bedst for barnet og mest hensigtsmæssig i forhold til deres situation.
…”

Mor har nedlagt følgende påstande: ”…
Ad forældremyndighed:

Frifindelse i forhold til påstande om overførsel af forældremyndighed for så vidt
angår Barn 2, Barn 3 og Barn 1.

Frifindelse i forhold til påstande om etablering af fælles forældremyndighed for
såvidt angår Barn 2, Barn 3 og Barn 1.

Ad samvær:
Der nedlægges påstand om, at samværet for Barn 3 ophæves for tiden.

Der nedlægges påstand om, at der ikke for tiden fastsættes samvær for Barn 2 og
Barn 1.
…”

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen

Mor har forældremyndigheden alene i henhold til dom af 12. september 2017.
Retten har senest ved dom af 16. marts 2020 be-handlet spørgsmålet om samvær
mellem børnene og Far.

Familieretshuset har den 9. juni 2021 truffet afgørelse om midlertidig ophævelse
af samvær mellem Far og Barn 1 og Barn 2 samt givet afslag på midlertidig
forældremyndighed.

Der foreligger til brug for sagen blandt andet:
-  børnesagkyndig erklæring og observationsrapport af 16. december 2019 ud-
færdiget af psykolog Person 1
- afsluttende notater fra Institution vedrørende alle børnene dateret 26. marts 2021



/

5

- børnefaglige undersøgelser på de tre børn udfærdiget af Kommune den 12. april
2021
- børnesamtaler afholdt af Familieretshuset med de 3 børn dateret 22. januar 2021
og 27. maj 2021

Dommeren har besluttet, at der i sagen forligger flere børnesamtaler med bør-
nene, og at børnenes perspektiv i øvrigt er belyst i et tilstrækkeligt omfang,
hvorfor dommeren ikke har afholdt børnesamtaler med børnene. Parterne har
tilsluttet sig dette synspunkt.

Mor er meddelt fri proces under sagen.

Forklaringer

Far og Mor har afgivet for-klaring.

Far har forklaret, at han er 47 år og er Stilling. Han arbejder som Stilling på
Arbejdsplads. Han har arbejdet som Stilling i 19 år. Han bor med sin kæreste,
Person 2, med hvem han har en dat-ter på 1½ år. Person 2 har derudover 3 børn, to
drenge og en pige. De bor i et hus i By 1, hvor der er plads til alle børnene. For
tiden har han alene samvær med Barn 3. Han har været og er aktiv indenfor
landbrug og ejer en gård, der ligger ved By 2. Han er dog ikke så aktiv indenfor
landbruget for tiden, da familien valgte at flytte til By 3 på grund af børnene, som
bor i By 4 hos Mor. Hvis han får forældremyndigheden over børnene, skal de
fortsat gå i skole i By 4. Han har et netværk i By 1 og flere kolleger, som han ses
med. Han har også en søster i By 5, og Person 2's forældre bor i By 6.

Efter dommen af 16. marts 2020 fungerede samværet indtil september 2020.
Herefter stoppede det, da kommunen anmeldte ham for vold begået mod bør-nene.
Børnene havde mærker på ryggen efter et samvær hos ham. Da Mor op-dagede
det, tog hun børnene til lægen, som udfærdigede en underretning, der efter hans
opfattelse er ensidig. Da den blev sendt til kommunen, var de nødt til at anmelde
det. Det skete alt sammen på Mors initiativ.

Børnene har det svært, og han og Barn 1 har svært ved at have nærhed. Det tager
længere tid for ham at nå ind til Barn 1 og regulere ham, ligesom Barn 1 er blevet
mere og mere magtfuld under samværene. Det er godt, at Barn 1 tager sig at sine
søskende, men Barn 1 holder måske for meget øje med dem og føler sig ansvarlig
for dem under samværene. Omkring episoden, der gav anledning til
underretningen, har han forklaret, at Barn 3 legede med Person 3. Da Person 3
skulle afsted, var det træls for Barn 3, og hun var oppe at køre. Hun var frustreret
og som følge heraf sparkede hun til Barn 1, som sparkede



/

6

igen, mod Barn 3's ansigt og side, da han ikke ville forstyrres. Far har forklaret, at
han som følge heraf var nødt til at gribe ind, men han kunne ikke trænge igennem
til Barn 1. Han bar derfor Barn 3 og Barn 1 ind i stuen ved siden af og sagde til
dem i en højere tone, at de skulle stoppe. Da de ikke reagerede, skilte han dem ad
ved at lægge dem på tæppet og holde dem fast. De blev rolige, hvorefter han slap
først Barn 1, som igen slog Barn 3, hvorefter han valgte at holde Barn 1 igen
kortvarigt. Da Barn 1 igen kom fri, gik han udenfor. Far samlede op omkring
situationen i forhold til Barn 2 og Barn 3. Da Barn 1 efter længere tid kom tilbage
til huset, fik han nok ikke samlet helt op på situationen som følge af praktiske
opgaver. Om aftenen opdagede han, at der var mærker på ryggen af Barn 1 og
Barn 3, og det talte de om. Det var først om tirsdagen, at Mor tog børnene til læ-
gen. Mor har ikke spurgt ham, hvad der var sket. Herefter tilbageholdt Mor
børnene. Det er sket 7 gange tidligere og altid, når der verserer sager mellem dem.
Tilbageholdelserne var varet mellem 6-12 måneder hver gang. Det er et svigt og
en smerte for ham og børnene, og det har betydet, at han ikke har haft mulighed
for at overholde sine aftaler med børnene omkring, eksempelvis fød-selsdag. Når
de igen fik mulighed for at se hinanden, har de brugt tid på at gen-finde hinanden.
Han tænker, at børnene river ham ud af deres sind, og Barn 3 siger, at hun bliver
bange for ham, på grund af de ting, Mor fortæller om ham. Det taler han med Barn
3 om, og han holder om hende. Barn 3 giver udtryk for, at hun godt tør komme på
samvær. Han kan tale med Barn 3 om mange ting. Han taler ikke negativt om
Mor.

Kommunen beskriver børnene som traumatiseret. Han kan som fagperson se, at
børnene er traumatiseret, da der er objektive tegn herpå. Han tænker, at de har
gavn af terapi. Han tror, at de er traumatiseret som følge af psykisk vold. De
opfatter verden som sort/hvid, og de ser deres far som noget farligt. De er ramt på
det relationelle, da de ikke må danne relationer til ham. Han tænker, at psy-kolog
Person 1 i sin rapport har beskrevet det rigtig fint. De har en fysisk fornemmelse
af ham som god, men den mentale fornemmelse er ikke god. Når børnene ikke ser
ham, udvikler de en frygt for ham, som forsvinder, når de er sammen.

I forhold til drengene har Familieretshuset forsøgt at etablere et overvåget samvær
i foråret 2021. Det er ikke lykkedes. Barn 1 tog over også i forhold til Barn 2. Han
tænker, at det er på høje tid, at der genetableres samvær mellem ham og Barn 2,
men også mellem ham og Barn 1, hvor der nok er brug for hjælp, da det kan blive
svært for Barn 1. Han tror, at kommunen vil kunne hjælpe, men Mor har
modstand mod dette, og hun vil ikke medvirke til at få det til at fungere.

Barn 3 ser han stabilt fra fredag til mandag hver anden weekend samt i fe-rier.
Barn 3 har lige været på efterårsferie hos ham. De var blandt andet en



/

7

tur i København, hvor de fløj, hvilket hun var meget begejstret for. Han havde et
par dage alene med Barn 3 i København, og det var et godt samvær. Der er ikke
længere problemer i forhold til at aflevere Barn 3 efter samvær. Han fortæller ikke
Barn 3, hvad hun skal sige omkring ophold hos ham.

Kommunen startede en § 50-undersøgelse efter episoden, hvor han blev an-meldt
for vold. Undersøgelsen blev lavet på et tidspunkt, hvor han ikke havde kontakt
med børnene, og han har derfor ikke været inde over undersøgelsen. Han har bedt
om at blive en del af undersøgelsen, men det har Mor sagt nej til. Han har talt med
kommunen om undersøgelsens konklusion. Undersøgelsen tager ikke højde for
hans oplevelser af børnene. Kommunen har overfor ham nævnt, at børnene får
psykologbehandling igen, men det er han ikke inddraget i. Han vil gerne
inddrages, når han er udråbt som dæmon. Han vil gerne samar-bejde med
kommunen. Han har ikke anket dommen fra 2019. Han ønsker del i
forældremyndigheden, så børnene får en far og en mor. Når samværene afbry-des,
er der ingen kontakt mellem ham og børnene overhovedet. Hvis han får
forældremyndigheden, vil han samarbejde med Mor og sikre, at der er kontakt
mellem hende og børnene. Han vil stræbe efter en 7/7 ordning. Han mener ikke,
det vil være godt for børnene, hvis samværet mellem ham og børnene afbrydes.
Han forestiller sig, at Person 4 eller en psykolog fra Familieretshuset kunne
hjælpe med at bygge broen mellem ham og Barn 1. Han vil være indstillet på en
optrapningsordning af samværet.

Han er enig i, at børnene har været i tiltagende dårlig trivsel de sidste 6 år. Det har
både han og Mor ansvaret for. Han har ikke involveret børnene. Han ved ikke,
hvor Barn 3's oplysninger til kommunen herom kommer fra. Han mener, at man
skal være forsigtig med det, børn siger, når de skifter efter samvær, da det er en
svær situation. Det har psykolog Person 1 også til-kendegivet, og derfor foregå
skiftet i skolen. Det er rigtigt, at der var en gang i skolen, hvor han havde svært
ved at aflevere Barn 3, og hvor der gik lang tid. Barn 3 giver udtryk for, at det er
dejligt at komme på samvær hos ham, og hun siger, at hun ikke vil væk fra ham.
Han kan ikke vurdere Barn 1's facade i forhold til ham. Der skal kigges på Barn
1's modstand mod ham.

Mor har forklaret, hun bor alene med børnene. Barn 1 har det i dag bedre end
tidligere. Han er i trivsel. Han har tidligere haft store problemer med aggressioner,
men det er reduceret. Han er ikke fysisk ud-farende længere. Det er stoppet, efter
der ikke længere er samvær mellem Barn 1 og Far. Barn 1 har haft svært ved at
sove, og han kunne få angstan-fald, når han skulle sove. Det er også blevet meget
bedre, efter samværene er stoppet. Barn 1 har været træt, men han har nu kræfter
til at genoptage sin fritidsinteresse, og han er startet til fodbold. Han ser også sine
kammerater igen. Barn 1 har en stor indre vrede, som der arbejdes med i
traumebehandlingen.



/

8

Barn 1 er vred på sin far, men han er også vred på hende. Han er tillige vred på
systemet, idet han bliver tvunget til noget, han ikke vil. Barn 1 har brug for fred
og ro. Det var derfor ikke i orden, at Familieretshuset bestemte, at der skulle være
overvåget samvær i foråret 2021. Barn 1 ville bare ikke mere. Kommunen siger, at
alle børnene er henvist til traumebehandling uden bag-kant. De har brug for fred
og ro.

Hun sendte sine forældre afsted med drengene til det overvågende samvær i
foråret 2021. Hun har ikke gjort noget for, at drengene ikke skulle deltage, men de
ville ikke, og de ville ikke stige ud af bilen. Hun har ikke motiveret Barn 1 til ikke
at se sin far. Efter hendes opfattelse, skal Barn 1 ikke deltage i flere børnesamtaler
lige nu. Han er træt og gider ikke mere. Der er brug for fred og ro omkring Barn 1.
Hun har ikke stoppet samvær mellem børnene og Far uden grund. Hun har fået
medhold hver gang, hun har valgt ikke at sende dem på samvær. Hun har stoppet
samværene dels efter at være vejledt herom, og dels efter det børnene har sagt, at
de har været udsat for, herunder vold. Hun har holdt børnene hjemme, når der var
en grund.

Barn 2 har det i dag godt. Han er begyndt til fodbold, spiller trommer og skal
starte til skydning. Han taler ikke så meget, men han er meget kreativ. Han har
være utryg og har haft ondt i maven, når han skulle til samvær. Han har ikke
længere ondt i maven. Han går også i traumebehandling. Det er godt, at det fo-
regår, mens der ikke er samvær. Hun ved ikke, hvor langt de er i behandlingen.

Barn 3 kommer på samvær i henhold til dommen. I forlængelse af en epi-sode på
skolen med en svær aflevering, hørte hun herom fra Person 4. Hun kan godt
genkende beskrivelsen af Barn 3. Før samvær er Barn 3 me-get ambivalent. Hun
er ikke glad og ubekymret. I forbindelse med efterårsferien var Barn 3 meget
bekymret for at skulle afsted på samvær. Det er ikke godt for Barn 3 at komme på
samvær, for hun er en pige, der vil gøre alle glade. Hun vil gerne løse andres
problemer, og hun giver udtryk for, at det er synd for Papa. Barn 3 er også
bekymret for, om dyrene hos Far bliver passet, hvis ikke hun tager på samvær.
Barn 3 giver udtryk for, at hun ikke kan opgive Far, da hun er hans eneste barn
lige nu. Hun siger, at hun hader sig selv, og hun har lavt selvværd. Barn 3 går også
i traumebehand-ling. Barn 3 har fortsat fysiske symptomer på dårlig trivsel. Hun
laver i bukserne. Barn 3 kan ikke mærke sig selv. Efter samvær er hun meget sul-
ten og meget træt. Hun lukker sig inde nogle dage, kan blive ked af det og vred.
Mor har forklaret, at hun ikke taler grimt om Far, men hun anerkender bør-nenes
oplevelser med Far. Hun ser forskellige udgaver af Barn 3, som er tætte med sine
brødre, dog nok mest med Barn 2. Barn 3 har svært ved at sige farvel, når hun skal
på samvær, og det er svært for hende ikke at skulle holde jul med sine brødre.
Som hun ser det, skal Barn 3 ikke have samvær



/

9

med Far, fordi Barn 3 derved udsættes for et pres, som hun ikke kan tåle. Barn 3
har brug for fred til sin traumebehandling.

Hun kan ikke se, at børnene skulle bo hos Far. Hun kan heller ikke forestille sig,
at hun og Far fremadrettet skulle kunne samarbejde. De har været i en lang
konflikt siden skilsmissen. Der var også konflikter i den sidste tid af samli-vet.
Hun oplever, at volden i hjemme er fortsat gennem myndighederne.

Hun stoppede samvær i april 2019, da børnene blev diagnostiseret med kom-pleks
PTSD. Hun kunne mærke, at det ikke var godt for dem at komme på samvær.
Diagnosen blev stillet af en psykiater, men det var kommunen ikke inde over. Hun
siger til børnene, at hvis de får brug for at se deres far igen, vil hun ikke stå i vejen
herfor. Det ved børnene også godt. Hun synes ikke, at Far er en god far, når han
udøver vold mod dem. Far har ikke behandlet børnene ordentligt. Hun mener, at
børn som udgangspunkt skal se begge deres forældre, men i denne sag, går
børnene i stykker som følge af det pres, som bli-ver lagt på dem, og det kan de
ikke holde til. Derfor vil det være bedst for dem, at der ikke er samvær mellem
dem og Far. Et overvåget samvær vil ikke løse problemerne. Hun henholder sig til
det, der fremgår de af de børnefaglige un-dersøgelser og de afsluttende notater fra
Institution.

Parterne har fremsendt skriftlige procedureindlæg til brug for sagens afgørelse.

Familierettens begrundelse og resultat

Det bemærkes indledningsvist, at afgørelse i sagen skal træffes ud fra, hvad der er
bedst for barnet jf. forældreansvarslovens § 4.

Vedrørende forældremyndighed og bopæl

Af forældreansvarslovens § 14 fremgår det, at retten efter anmodning fra en for-
ælder, der ikke har forældremyndigheden, kan bestemme, at der skal være fæl-les
forældremyndighed, eller at forældremyndigheden skal overføres til denne

Det fremgår af sagen, at parterne ophævede samlivet i 2015, og at Mor ved dom af
12. september 2017 fik fuld forældremyndighed over bør-nene. Det er beskrevet i
dommen fra 12. september 2017 og i flere af sagens do-kumenter senest i de
børnefaglige undersøgelser af 12. april 2021, at forældrene har et usædvanligt højt
konfliktniveau. Dette har blandt andet udmøntet sig i mange retssager siden
samlivsophævelsen. Det er også beskrevet i flere af sa-gens dokumenter, at
forældrenes konflikt i særlig grad har påvirket børnene ne-gativt, og forældrene
har forklaret, at børnene er traumatiserede. På den bag-grund og efter
forklaringerne i retten, herunder om forældrenes manglende samarbejde omkring
børnene til deres bedste, lægger retten til grund, at der



/

10

ikke er grundlag for at bestemme, at der skal være fælles forældremyndighed over
børnene jf. forældreansvarslovens § 14.

Børnene har siden 2015 haft bopæl hos deres mor, og de har i perioder, der dog
har været afbrudte, haft samvær med deres far. Børnene har alle tilkendegivet i
børnesamtaler, at de er glade for at bo hos deres mor, og at de fortsat ønsker dette.
De to ældste børn har endvidere tilkendegivet, at de ikke ønsker at have kontakt
med deres far.

Af de børnefaglige undersøgelser og udtalelser fra Institution fremgår det blandt
andet, at børnene er meget påvirkede at konflikten mellem forældrene, at de ikke
er i trivsel, og at de er behandlingskrævende, hvorfor Kommune har iværksæt
psykologbehandling til dem. Det er generelt beskrevet, at børnene har brug for ro
og stabilitet, og at konfliktniveauet sænkes, så de kan udvikle sig fremadrettet.

Af tidligere børnesagkyndig undersøgelse fra 2019 fremgår det blandt andet, at
børnene er knyttet til begge forældre, og det blev vurderet, at hvis man ønsker at
understøtte børnenes udviklingsmæssige og emotionelle udvikling, vil det være til
børnene bedste at have en kontinuerlig kontakt til deres far. Endelig er det anført,
at hvis ikke børnene sikres kontakt til deres far som en vigtig tilknyt-ningsperson i
deres liv, vil de påvirkes negativt i deres generelle evne til at danne bånd, opbygge
trygge relationer mv.

På baggrund af den samlet afvejning af det ovenfor anførte og det i øvrigt af sa-
gen oplyste, herunder at børnene har behov for ro og stabilitet for at kunne ud-
vikle sig sammenholdt med, at børnene alle har et nært forhold til deres mor,
finder retten, at det vil være bedst for børnene at forældremyndigheden over
dem fortsat er hos Mor alene. Det forhold, at Mor
flere gange har undladt at udlevere børnene til samvær, kan ikke ændre herpå.

Retten tager derfor Mors påstand om frifindelse til følge.

Vedrørende samvær

Af forældreansvarslovens § 19, stk. 1 fremgår det, at barnets forbindelse med
begge forældre søges bevaret ved, at barnet har ret til samvær med den foræl-der,
som det ikke har bopæl hos.

Barn 1 og Barn 2:

Det fremgår af sagens oplysninger, at der senest har været samvær mellem Far og
Barn 1 og Barn 2 i henhold til rettens dom af 16. marts 2020 frem til september
2020, hvor Mor valgte at undlade at udlevere



/

11

børnene til samvær som følge af, at Far af Kommune blev anmeldt for vold begået
mod børnene. Børnene blev den 26. september 2021 henvist til Institution.
Nordjyllands Politi lukkede sagen den 11. november 2020. Da samværene ikke
blev genetableret, og Familieretten ikke kunne med-virke til udlevering af Barn 1
og Barn 2, traf Familieretshuset den 26. april 2021 afgørelse om iværksættelse af
5 overvågede samvær af 1-1½ times varig-hed i perioden fra 27. april til 10. juni
2021.

Af samværsrapport fra de overvågede samvær fremgår det, at Barn 1 og Barn 2
blev kørt til samværene, men at de ikke ønskede at stige ud af bilen, og at de klart
både verbalt og ved kropssprog gav udtryk for, at de ikke ønskede samvær med
deres far. Familieretshuset valgte herefter den 9. juni 2021 at træffe afgørelse om
midlertidig ophævelse af samvær mellem Far og Barn 1 og Barn 2.

Af den børnefaglige undersøgelse fra Barn 1 fremgår det blandt andet, at han er
påvirket af situationen, og at hans mistrivsel er tiltaget i løbet af sommeren 2020.
Det er også beskrevet, at Barn 1 er bange for sin far, og at der ikke bør
iværksættes samvær før dette vurderes hensigtsmæssigt af professionelle be-
handlere. Barn 1 har endvidere i forbindelse med den børnefaglige undersø-gelse
klar og utvetydigt givet udtryk for, at han ikke ønsker at se sin far. Det er vurderet,
at Barn 1 har behov for et længerevarende legeterapeutisk forløb, og at det sikres,
at han ikke befinder sig midt i et vanskeligt forældresamar-bejde, når
terapiforløbet skal effektueres.

Barn 1 har gennem en længere periode og overfor flere fagpersoner, herun-der
senest ved børnesamtale den 27. maj 2021 givet udtryk for, at han ikke øn-sker
samvær med sin far. Det er psykologens vurdering efter samtalen, at Barn 1 er
påvirket af situationen, og at han er nødt til at fravælge en af foræl-drene for at
kunne være i konflikten mellem forældrene. Det er tillige anført, at Barn 1 har
brug for ro og for at komme væk fra det pres, han har befundet sig i. Det
bemærkes tillige fra psykologen, at hvis kontakten mellem Barn 1 og hans far
ophører fuldstændig, vil de miste en relation, der kan være svær igen at opbygge,
og at det vil få store konsekvenser for Barn 1's videre udvikling og måden, hvorpå
han fremadrettet vil knytte an samt danne relationer.

Af den børnefaglige undersøgelse fra Barn 2 fremgår det blandt andet, at han
beskriver at være bange for sin far, som kan blive sur. Det er også beskrevet, at
Barn 2 har svært ved at tale om følelser, og han har oplyst, at han får ondt i maven
og panden op til samvær. Det er den faglige vurdering, at Barn 2 har brug for et
langvarigt og særskilt tilpasset behandlingsforløb, hvor der skal ar-bejdes med de
oplevelser, han har haft under sin opvækst – herunder oplevel-serne i forbindelse
med forældrenes høje konfliktniveau.



/

12

Barn 2 har vedholdende og gennem en længere periode, herunder senest ved
børnesamtale den 27. maj 2021 givet udtryk for, at han ikke ønsker samvær med
sin far. Det er psykologens vurdering efter samtalen, at Barn 2 har brug for ro og
at han samtidig fritages for det pres, der aktuelt lægges på ham i forbindelse med
samvær med sin far. Det bemærkes tillige fra psykologen, at hvis kontak-ten
mellem Barn 2 og hans far ophører fuldstændig, vil de miste en relation, der kan
være svær igen at opbygge, og at det vil få store konsekvenser for Barn 2's videre
udvikling og måden, hvorpå han fremadrettet vil knytte an samt danne relationer.

På baggrund af en samlet vurdering af det ovenfor anførte sammenholdt med
sagens øvrige oplysninger, finder retten, at begge drengene har brug for ro og for
at komme væk fra det pres, forældrenes konflikt udsætter dem for, og at det derfor
vil være bedst for Barn 1 og Barn 2, at der for tiden ikke fastsættes samvær
mellem dem og Far, også selvom det måtte have konsekven-ser for deres videre
udvikling.

Retten tager derfor Mors påstand til følge i forhold til, at der for ti-den ikke
fastsættes samvær mellem Barn 2, Barn 1 og Far.

Barn 3

Det fremgår af sagens oplysninger, at der var samvær mellem Far og Barn 3 i
henhold til rettens dom af 16. marts 2020 frem til september 2020, hvor Mor
valgte at undlade at udlevere børnene til samvær som følge af, at Far af Kommune
blev anmeldt for vold begået mod børnene. Børnene blev den 26. september 2021
henvist til Institution. Nordjyllands Politi lukkede sagen den 11. november 2020.
Familieretten traf den 2. marts 2021 afgørelse om, at Barn 3 skulle udleveres til
samvær, hvilket Mor medvirkede til, og der er derfor samvær mellem Far og Barn
3 som fastsat i rettens dom af 16. marts 2020.

Barn 3 har i forbindelse med børnesamtaler den 22. januar og den 27. maj 2021
tilkendegivet, at hun gerne vil have samvær med sin far, som hun savner. Barn 3
har under samtalen den 22. januar 2021 udtrykt glæde ved begge sin forældre, og
hun har under samtalen den 27. maj 2021 givet udtryk for, at hun gerne vil på
samvær, trods hun befinder sig midt i forældrenes konflikt. Det er psykologens
vurdering, at Barn 3 skal støttes i at opretholde relatio-nen til begge forældrene,
og at hun ikke skal inddrages i forældrenes konflikt. Det er tillige vurderingen, at
såfremt Barn 3 på et tidspunkt skulle vælge den ene forældre fra som følge af det
høje konfliktniveau, vil det få store konse-kvenser for hendes videre udvikling og
måden, hvorpå hun fremadrettet vil knytte an samt danne relationer til andre
betydningsfulde mennesker i sit liv.



/

13

Af børnefaglige undersøgelse fra Barn 3 fremgår det blandt andet, at Barn 3 har et
lavt selvværd, hvilket også ses i skolen. Det er den faglige vurde-ring, at Barn 3
har brug for et længerevarende legeterapeutisk forløb. Det vurderes, at Barn 3 vil
profitere af tid og ro til at beskæftige sig med, og styrkes i egne oplevelser og
erfaringer og følelser. Det er afgørende for det tera-peutiske forløb, at Barn 3 ikke
befinder sig i et vanskeligt forældresamar-bejde. Af den børnefaglige
undersøgelse fremgår tillige en observation af Barn 3 i forbindelse med aflevering
på skolen efter opstart af samvær, hvilket var vanskeligt og tog 1½ time. Her er
det blandt andet observeret, at Barn 3 var helt ude af den og kropslig urolig. Hun
slog om sig og råbte svarene samtidig med at hun hvæsede som et rovdyr, blottede
sine tænder og krum-mede sine hænder. Samtalen bar endvidere præg af, at Barn 3
skulle sige, at hun og Far havde aftalt, at hun gerne ville have samvær med sin far
i en 7/7-ordning.

Parterne har under sagen afgivet divergerende oplysninger omkring Barn 3. Far
har forklaret, at samværene fungerer godt, og at der ikke længere er
afleveringsproblemer. Mor har forklaret, at Barn 3 er negativt påvirket af
samværene, at Barn 3 har fysiske symptomer efter samvær, hvor hun laver i
bukserne, og at hun lukker sig inde og bliver ked af det efter samvær.

Efter en samlet vurdering af sagens oplysninger, herunder at beskrivelserne i den
børnefaglige undersøgelse af Barn 3 efter samvær ligger tilbage i forå-ret 2021, og
at hun siden foråret 2021 har haft weekendsamvær og senest i okto-ber
feriesamvær, finder retten - uanset Barn 3 i forbindelse med samvær kan komme i
klemme i forældrenes konflikt - at det vil være bedst for Barn 3, at hun fortsat har
samvær med sin far jf. forældreansvarslovens § 19 og 21, jf. § 4.

Efter det der er anført ovenfor, fastsættes samværet som et weekendsamvær hver
anden weekend fra fredag til mandag og feriesamvær som bestemt neden-for. Som
følge af konfliktniveauet mellem parterne er udvekslingsstedet, når skole,
institution/DUS er lukket, ankomsthallen på By 3 Banegård.

I det anførte omfang tages Fars påstand om samvær med Barn 3 til følge som
nedenfor bestemt.

THI KENDES FOR RET:

Mor frifindes for påstanden om overførsel til Far af for-ældremyndigheden over
Barn 1, født Dato 1 2010, Barn 2, født Dato 2 2012,



/

14

og Barn 3, født Dato 3 2014 og for påstanden om fælles forældremyndighed over
børnene.

Mor skal derfor fortsat have fuld forældremyndighed over Barn 1, født Dato 1
2010, Barn 2, født Dato 2 2012, og Barn 3, født Dato 3 2014.

Der fastsættes for tiden ikke samvær mellem Far og Barn 1 og Barn 2.

Barn 3 skal have samvær med Far således:

Fredag i ulige uger med afhentning i skole/institution/DUS til mandag i lige uger
med aflevering i skole/institution/DUS, første gang * ) den 3. december 2021.

Hvis skole/institution/DUS er lukket på udvekslingsdagene, er udvekslingen kl.
15.30 i ankomsthallen på By 3 Banegård fra mor til far og kl. 15.30 i an-
komsthallen på By 3 Banegård fra far til mor.

Vinterferie:
I lige år fra fredag før ferien med afhentning i skole/institution/DUS til mandag 10
dage senere med aflevering i skole/DUS.

Påskeferie
I ulige år fra fredag (før palmesøndag) med afhentning i skole/institution/DUS til
tirsdag morgen efter 2. påskedag 11 dage senere med aflevering i skole/DUS.

Sommerferie
3 ugers sommerferie i skolernes sommerferie, heraf 2 sammenhængende uger.

De to uger sammenhængende ferie begynder fredag morgen med afhentning i
skole/institution/DUS og slutter mandag 16 dage senere med aflevering i
skole/institution/DUS.

Den ene uges ferie begynder fredag morgen med afhentning i skole/institu-
tion/DUS og slutter fredag 7 dage senere med aflevering i skole/institu-tion/DUS.

Hvis skole/institution/DUS er lukket på udvekslingsdagene midt i ferien, er ud-
vekslingen kl. 15.30 i ankomsthallen på By 3 Banegård fra mor til far og kl. 15.30
i ankomsthallen på By 3 Banegård fra far til mor.



/

15

I forhold til feriens placering er Mor førstevælger i ulige år og meddeler senest
den 1. februar placeringen af sin ferie. Det samme gælder for Far i lige år. Hvis
ikke fristen overholdes, overgår retten til at vælge først til den af forældrene, der
ikke er førstevælger, som så vælger placeringen af sin ferie inden 1. marts.

Efterårsferie:
I ulige år fra fredag før ferien med afhentning i skole/institution/DUS til man-dag
10 dage senere efter ferien med aflevering i skole/institution/DUS.

Juleferie:
Ulige år fra sidste åbningsdag i skole/institution inden skolernes juleferie med
afhentning i skole/institution/DUS til den 28. december med aflevering i
skole/institution/DUS.

Lige år fra den 28. december med afhentning i skole/institution/DUS til den 2.
januar eller første hverdag efter Nytår med aflevering i skole/institution/DUS.

Hvis skole/institution/DUS er lukket på udvekslingsdagene midt i ferien, er ud-
vekslingen kl. 15.30 i ankomsthallen på By 3 Banegård fra mor til far og kl. 15.30
i ankomsthallen på By 3 Banegård fra far til mor.

Ferien følger skoleferien på det sted, hvor barnet bor.

Weekend- og hverdagssamvær bortfalder helt, hvis samværet helt eller delvist
ligger i Mors ferier med barnet, når ferien ligger i skoleferierne. Ved skoleferier
forstås vinter-, påske-, efterårs- og juleferie.

Ingen af parterne betaler sagsomkostninger til den anden part eller til statskas-sen.

*) Berigtiget i medfør af retsplejelovens § 221, stk. 1, så ”den 3. december 2021”
udgår og erstattes med ”den 10. december 2021” .

Retten i Aalborg, den 7. december 2021.

Dommer



/

 




/